दो वाहन चोर गिरफ्तार सात बाइक हुईं बरामद
बाइक चुराने के बाद राजस्थान में बेचते थे चोर
भास्कर संवाददाता | सबलगढ़
वाहन चैकिंग के दौरान सबलगढ़ पुलिस ने गुरुवार की रात दो शातिर वाहन चोर गिरफ्तार किए हैं। पकड़े गए इन वाहन चोरों ने पूछताछ में स्वीकार किया है कि वे जौरा, मुरैना, कैलारस, सबलगढ़ व भिंड में बाइक चोरी की घटना को अंजाम देने के बाद उन्हें राजस्थान में बेच देते थे। पुलिस ने पकड़े गए चोरों से सात बाइकें बरामद कर ली हैं।
जानकारी के मुताबिक हरदौल की गली जौरा निवासी अर्जुन पुत्र नाहर सिंह कुशवाह गुरुवार की रात बाइक से सबलगढ़ जा रहा था। इसी दौरान एमएस रोड पर पुलिस सर्चिंग के दौरान बाइक को रोककर अर्जुन से दस्तावेज दिखाने को कहा। लेकिन पुलिस गिरफ्त में आते ही अर्जुन हड़बड़ा गया और उसने चोरी की बाइक होना स्वीकार लिया। इतना सुनते ही पुलिस ने अर्जुन की अच्छी खबर ली। जिसमें उसने विभिन्न स्थानों से न केवल बाइक चोरी करना स्वीकार किया, बल्कि उसने रतियापुरा (दिमनी) गांव से चोरी की सात बाइकें बरामद करा दी। चोरी की यह बाइकें रतियापुरा में रहने वाले लिंग केवट के घर से बरामद की गई। पुलिस ने लिंग को पकड़कर जब उससे पूछताछ की तो उसने बताया कि वे विभिन्न स्थानों से बाइक चुराने के बाद उन्हें राजस्थान में खपाते हैं। पुलिस अन्य बाइक चोरी की घटनाओं के संबंध में दोनों वाहन चारों से पूछताछ कर रही है।
पुलिस गिरफ्त में शातिर बाइक चोर।
bho_Deva hin_Deva bho_Deva hin_Deva hin_Deva bho_Deva